Diari Oficial de la Generalitat Valenciana


Sumari del DOGV 3854, del 10-10-2000 (2000/7765)

Informació pública de la proposta de programa d'actuació integrada de la unitat d'execució, polígon H, sòl urbà industrial, del Pla General d'Ordenació Urbana de Xàtiva.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3854

Data del DOGV
:   10-10-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7765


Organisme emissor
:   Ajuntament de Xàtiva

Tipus de document
:   Anunci

Informació pública de la proposta de programa d'actuació integrada de la unitat d'execució, polígon H, sòl urbà industrial, del Pla General d'Ordenació Urbana de Xàtiva. [2000/Q7765]
  
En virtut de l'Acord adoptat per la Comissió de Govern, de data 31 de juliol de 2000, se sotmet a informació pública la proposta de programa d'actuació integrada per a l'execució mitjançant gestió directa de la urbanització de la unitat d'actuació única, polígon H, sòl urbà industrial.
  
La proposta de programa per al desenvolupament de l'actuació integrada inclou una alternativa tècnica i estudi de detall, elaborats pels serveis tècnics municipals, i un avantprojecte d'urbanització de la unitat d'execució, redactat per l'enginyer de camins, canals i ports, el senyor José Ibáñez Climent, en representació d'Inset, SL. En la documentació a què es fa referència es fixa un pressupost per a coneixement de l'administració, per l'import de 174.833.463 pessetes, incloses les despeses generals, el benefici industrial, els honoraris de redacció del projecte i de direcció d'obra.
  
De conformitat amb el que s'estableix en l'article 46.3-4 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la proposta de programa i l'avantprojecte d'urbanització se sotmetrà a informació pública, mitjançant un anunci en un diari d'informació general editat a la comunitat i simultàniament en el Diari Oficial de la Generalitat Valenciana.
  
Qualsevol persona podrà consultar en aquest ajuntament (Departament d'Urbanisme, segona planta) les actuacions que es deriven de la documentació a què es fa referència i presentar, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Es podran presentar alternatives tècniques i al·legacions durant 20 dies hàbils, que podran ser prorrogats per 20 dies addicionals, comptadors des de la publicació de l'edicte en el Diari Oficial de la Generalitat Valenciana. L'avantprojecte d'urbanització se sotmetrà al procediment d'aprovació propi dels programes, tret del que fa referència a la competència entre iniciatives.
  
Les proposicions juridicoeconòmiques es presentaran durant els cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques es farà a l'ajuntament en la data hàbil següent a la conclusió del termini per a presentar-les.
  
Així mateix, aquest anunci compleix amb la funció de notificació, de conformitat amb el que s'estableix en l'article 59.4 de la Llei 4/1999, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, pel que fa als propietaris de les parcel·les els domicilis dels quals a l'efecte de notificació es desconeixen, així com aquells titulars cadastrals que resulten desconeguts, segons la llista següent:
  
Parcel·les
  
Ref. cadastral Propietari Domicili
  
6591002 M.ª Dolores Benavent Sancho Desconeguda
  
38/19 Asilo Sumsi Desconegut
  
38/218 Desconegut Desconegut
  
38/23 Manuel de la Peña Climent Desconegut
  
6192030 Viuda de Gil Arnau Jordán Desconeguda
  
38/92 Valmarmi, SL Desconegut
  
38/177 Desconegut Desconegut